
R E F E R A T   D E   A P R O B A R E 
privind aprobarea preţului local pentru producerea, transportul, distribuţia și furnizarea energiei termice livrată de către S.C. TERMICA BRAD S.A. și a preţului local al energiei termice facturate populaţiei municipiului Brad 
în perioada sezonului rece

	 
Prin adresa nr. 3008/15.09.2025,  înregistrată la Primăria Municipiului Brad sub nr. 41703/15.09.2025, S.C. TERMICA BRAD S.A. a comunicat faptul că, potrivit prevederilor art. 4 din Anexa la Ordinul A.N.R.E. nr. 71/2024 pentru aprobarea Metodologiei de stabilire, ajustare şi modificare a prețurilor şi tarifelor aferente activităților de producere, transport, distribuție şi furnizare a energiei termice din cadrul serviciului public de alimentare cu energie termică în sistem centralizat, cu excepția producerii energiei termice în centrale de cogenerare, prețul de producere al energiei termice va fi exprimat în lei/MWh.
Prin urmare, atât prețul local de producere al energiei termice, cât și prețul de furnizare al energiei termice livrate populației va fi exprimat în aceeași unitate de măsură, respectiv lei/MWh.
Potrivit prevederilor art. II pct. 42 din Legea nr. 141/2025 privind unele  măsuri fiscal-bugetare, cu modificările și completările ulterioare, cota de T.V.A. pentru livrarea de energie termică în sezonul rece, destinată populaţiei, spitalelor publice şi private, unităţilor de învăţământ publice şi private, organizaţiilor neguvernamentale, unităţilor de cult și furnizorilor de servicii sociale, publici şi privaţi este de 11%.
Prin Hotărârea Consiliului Local al municipiului Brad nr. 102/2023 a fost aprobat prețul local pentru producerea, transportul, distribuția și furnizarea energiei termice livrată de către SC TERMICA BRAD S.A. în cuantum de 1.107,85 lei/Gcal (952,58 lei/MWh), (fără T.V.A.).
Prin Hotărârea Consiliului Local al municipiului Brad nr. 180/2022, modificată prin Hotărârile Consiliului Local al municipiului Brad nr. 187/2022 și, respectiv, nr. 208/2023 a fost aprobat prețul local al energiei termice facturate populației în cuantum de 550 lei/Gcal, (cu T.V.A.) și acordarea unei subvenții de 584,04 lei/Gcal, (fără T.V.A.), pentru acoperirea diferenței dintre prețul de producere și prețul local al energiei termice facturate populației.
Prin urmare, pentru perioada 01 noiembrie – 31 decembrie 2025, prin transformarea unităților de măsură pentru energia termică, din Gcal în MWh, potrivit prevederilor art. 4 din Anexa la Ordinul A.N.R.E. nr. 71/2024 pentru aprobarea Metodologiei de stabilire, ajustare şi modificare a prețurilor şi tarifelor aferente activităților de producere, transport, distribuție şi furnizare a energiei termice din cadrul serviciului public de alimentare cu energie termică în sistem centralizat, și prin ajustarea prețului pentru populație în vederea acordării reducerii destinate populației prevăzute de OG 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei "Delta Dunării", prețurile energiei termice vor avea următoarele valori:
· Prețul local de pentru producere, transport, distribuție și furnizarea energiei termice livrată de către societatea noastră – 952,58 lei/MWh, (fără T.V.A.);
· Prețul de furnizare al energiei termice livrate populației – 452 lei/MWh, (fără T.V.A.), respectiv 501,72 lei/MWh, (cu T.V.A. de 11%);
· Subvenția acordată pentru acoperirea diferenței dintre cele două prețuri de mai sus – 500,58 lei/MWh, (fără T.V.A.);
· Prețul energiei termice pentru agenți economici – 952,58 lei/MWh, (fără T.V.A.), respectiv  1.152,26 lei/MWh, (cu T.V.A. de 21%);
· Prețul energiei termice livrate spitalelor, unităților de cult, etc. – 952,58 lei/MWh, (fără T.V.A.), respectiv 1.057,36 lei/MWh (cu T.V.A. de 11%).
	Am propus, de asemenea, ca la data intrării în vigoare a prezentei hotărâri să se abroge prevederile Hotărârilor Consiliului Local al municipiului Brad nr. 102/2023 și, respectiv, nr. 180/2022 cu modificările și completările ulterioare.
În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în  forma prezentată.
	 Invoc în susţinerea propunerii mele prevederile art. 3 alin. (2) și alin.(4) din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 43 alin. (5) din Legea nr. 51/2006 a serviciilor comunitare de utilități publice, republicată cu modificările și completările ulterioare, ale art. 4 din Anexa la Ordinul preşedintelui A.N.R.S.C. nr. 71/2024 pentru aprobarea Metodologiei de stabilire, ajustare şi modificare a preţurilor şi tarifelor aferente activităţilor de producere, transport, distribuţie şi furnizare a energiei termice din cadrul serviciului public de alimentare cu energie termică în sistem centralizat, cu excepţia producerii energiei termice în centrale de cogenerare, cu modificările și completările ulterioare, ale Legii nr. 141/2025 privind unele măsuri fiscal-bugetare, cu modificările și completările ulterioare, ale art. 8 alin. (2) lit. e)  și art. 43 alin.(10) din Legea nr. 325/2006 a serviciului public de alimentare cu energie termică, actualizată, ale art. 129 alin. (2) lit. a), alin. (2) lit. d), alin. (3) lit. d) și alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

